作者：周弼
词牌/韵律：二郎神

paragraphs: 浪花皱石，毡叶月、欲移还定。
想白伫烘晴，黄蕉摊雨，人整斜巾照领。
翦断鲛绡何人续，黯梦想、秋江风冷。
空露渍藻铺，云根苔甃，指痕环影。
重省。
五湖万里，谁问烟艇。
料宝像尘侵，玉瓢珠锁，羞对菱花故镜。
领略鸦黄，破除螺黛，都付渚苹汀荇。
春醉醒，暮雨朝云何处，柳蹊花迳。